**ECHIPA FACULTĂŢII DE DREPT DIN CADRUL UNIVERSITĂŢII DE VEST DIN TIMIŞOARA**

**A CÂȘTIGAT FINALA NAȚIONALĂ A *TELDERS MOOT COURT COMPETITION*,**

**CALIFICÂNDU-SE ÎN FINALA INTERNAȚIONALĂ DE LA HAGA (17-20 MAI 2017)**

***COMUNICAT***

În data de 17 martie 2017 s-a desfăşurat la Sibiu finala națională a *Telders Moot Court Competition,* prestigios concurs științific studenţesc organizat de Grotius Centre for International Legal Studies și Universitatea din Leiden, Olanda.

La finala națională organizată de Facultatea de Drept a Universității „Lucian Blaga” din Sibiu au participat 3 echipe ale facultăților de drept din cadrul Universităţii din București, Universităţii „Babeș-Bolyai” din Cluj-Napoca și Universităţii de Vest din Timișoara.

Echipa Facultăţii de Drept din cadrul Universităţii de Vest din Timişoara, compusă din Sena Birgean, Maria Jude, Alexandra Motica și Ioana Petruse, studente în anul II, a câștigat finala națională a competiției. Echipa câștigătoare a fost stabilită pe baza punctajelor obținute pentru memoriile scrise și pledoariile orale, calificându-se astfel în finala internațională care se va desfășura la Curtea Internațională de Justiție de la Haga, în Olanda, în perioada 17-20 mai 2017.

Echipa Facultăţii de Drept din cadrul Universităţii de Vest din Timişoara a fost pregătită de prof.univ.dr. Valentin Constantin, conf.univ.dr. Raluca Bercea, lect.univ.dr. Lucian Bojin și asist.univ.dr. Sorina Doroga.